**LOGOPEDO DARBO FUNKCIJOS**

1. Šias pareigas einantis darbuotojas vykdo šias funkcijas:

 1.1. aktyviai dalyvauti, teikti siūlymus rengiant įstaigos strateginį planą, metų veiklos planą, darbo tvarkos taisykles, Vaiko gerovės komisijos metų veiklos programas, įstaigos ugdymo, kitų savivaldos institucijų planus, vaikų pasiekimų vertinimo sistemą;

 1.2. padėti įgyvendinti ikimokyklinio ir priešmokyklinio ugdymo programos tikslus ir uždavinius;

 1.3. gebėti savarankiškai planuoti savo veiklą, rengti veiklos ataskaitas, bendrauti, bendradarbiauti su įstaigos administracijos atstovais, kitais ugdytojais, vaikų tėvais, globėjais, rūpintojais, kitais įstaigos specialistais, pedagoginėmis psichologinėmis tarnybomis, teikti konsultacijas ir švietimo, specialią pedagoginę pagalbą vaikams, turintiems kalbos sutrikimų, vaikų tėvams, globėjams, rūpintojams, vaikams, kitiems specialistams, sklandžiai ir argumentuotai dėstyti mintis žodžiu ir raštu;

 1.4. dalyvauti savivaldos institucijų veikloje;

 1.5. parengti pagal įstaigos nustatytą tvarką metų veiklos planus;

 1.6. pildyti pagal įstaigos nustatytą tvarką logopedo dokumentaciją;

 1.7.konsultuoti įstaigos vadovus, mokytojus, specialistus, vaikus, vaikų tėvus/globėjus/rūpintojus jiems rūpimais klausimais iš savo profesinės srities;

 1.8. dirbti Vaiko gerovės komisijoje, bendradarbiauti su kitais ugdytojais, numatant ugdymo tikslų ir uždavinių pasiekimo būdus;

 1.9. vertinti vaikų kalbos raidos ypatumus, nustatyti kalbos ir kalbėjimo sutrikimus, specialiuosius ugdymosi poreikius įstaigoje ar, esant žymiai ribotam ugdytinio mobilumui dėl ligos ar patologinės būklės;

 1.10. siūlyti skirti specialiąją pedagoginę pagalbą vaikams, turintiems kalbos ir kalbėjimo sutrikimų; sąrašą ugdytinių, kuriems numato teikti švietimo (logopedo) pagalbą, suderinti su įstaigą aptarnaujančia pedagogine psichologine tarnyba ir teikti tvirtinti įstaigos vadovui, o jam šį sąrašą patvirtinus, pateikti įstaigos Vaiko gerovės komisijai;

 1.11. bendradarbiauti su ugdytojais, specialiųjų poreikių vaikų tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, įstaigą aptarnaujančios pedagoginės psichologinės tarnybos specialistais, numatyti specialiosios pedagoginės pagalbos teikimo tikslus ir uždavinius, jų pasiekimo būdus ir metodus, atitinkančius specialiuosius vaikų poreikius bei galimybes ir juos taikyti;

 1.12. pagal poreikį sudaryti individualiąsias, pogrupines ir grupines specialiųjų poreikių vaiko/-ų kalbos ugdymo programas, jas taikyti, parengti savo veiklos ataskaitą;

 1.13. šalinti vaikų kalbos ir kalbėjimo sutrikimus;

 1.14. padėti mokytojos pritaikyti vaikams, kuriems paskirta specialioji pedagoginė pagalba, ugdomąją medžiagą ir ugdymo priemones;

 1.15. rengti ir naudoti švietimo (logopedinės) pagalbos teikimo procese specialiąsias ugdymo priemones, skirtas specialiųjų poreikių vaikų kalbos ir kalbėjimo sutrikimų lavinimui;

 1.16. dalyvauti įstaigos vaiko gerovės komisijos veikloje;

 1.17. šviesti įstaigos bendruomenę aktualiais kalbos raidos, kalbos neišlavėjimo ar sutrikimų prevencijos ir jų šalinimo, švietimo ir specialiosios pedagoginės pagalbos teikimo klausimais, formuoti įstaigos bendruomenės ir visuomenės teigiamą požiūrį į specialiųjų poreikių vaikus;

 1.18. padėti specialiųjų ugdymosi poreikių vaikams įsisavinti ugdymo turinį ir lavinti jų sutrikusias funkcijas, atsižvelgiant į kiekvieno specialiųjų ugdymosi poreikių vaiko gebėjimus, ugdymosi galimybes, ugdymo ypatumus;

 1.19. planuoti atliekamų darbų kiekį (krūvį) pagal turimų etatinių valandų skaičių, derinant jį su atsakingu įstaigos vadovu;

 1.20. laikytis įstaigos Darbo tvarkos taisyklių reikalavimų;

 1.21. laiku, kokybiškai vykdyti įstaigos vadovo ir atsakingo už logopedo darbą mokyklos vadovo pavaduotojo ugdymui pavedimus;

 1.22. dalyvauti veiklos įsivertinime, atsakyti už savo veiklos rezultatus ir kokybę;

 1.23. domėtis logopedo veiklos naujovėmis, kūrybiškai taikyti jas savo veikloje, sistemingai kelti kvalifikaciją.

 1.24. kartu su kitais darbuotojais užtikrinti vaikų saugumą įstaigoje, kurti sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką; apie pastebėtus patyčių, smurto atvejus įstaigoje, sužinojus ar esant įtarimui apie smurtą prieš vaiką artimoje aplinkoje nedelsiant informuoti įstaigos direktorių žodžiu (vėliau – ir raštu).